text: Син дърволаз /Dendrobates tinctorius/ "Azureus" – Блог на Gekon-bg.com
  Разпространение в природата: Южна Америка
  Хабитат: Влажни екваториални и тропични гори. Живеят в близост до водоеми, водопади и езера.
  Размер: 3-4.5 см.
  Продължителност на живота: до 10-12 години
  Температура: 23-26°C. през деня и 19-22°C през нощта; термометри
  Влажност: 80-95%; Влажността в терариума може да се поддържа с помпена система, която обаче, не трябва да полива повече от 2/3 площта в него, тъй като трябва да имат и суха зона. Можете да използвате и уред за мъгла, който също помага за поддържането на влага в терариума. – хидрометри
  Осветление: UVB лампа 2% Полезна е както за животното, така и за живите растения в терариума.
  Субстрат: Сфагнум мъх комбиниран с хидро топчета.
  Оборудване за терариума : Декоративни растения или влаголюбиви живи растения; Плитък съд за вода или можете да използвате хидро топчета, с които да си направите "езерце", но то трябва да е много плитко. Тези жаби са ужасни плувци и лесно се давят.
  Размер на терариума: Необходим е терариум с размери 40х40х50 см. (ДхШхВ) В него не трябва да се гледат повече от един мъжки и една женска.
  Храна: Хранят се с мушички, малки щурчета и други дребни насекоми. Задължително е използването на калций, който се поръсва върху насекомите. Подрастващите жабки трябва да се хранят всеки ден, а възрастните през ден.
  Коментар: В природата образуват по кожата си токсини, които са опасни и понякога дори летални за противниците им, но в домашни условия и правилна диета те не се образуват. Черните петна на тази жаба са уникални за всяка една от тях и по това могат да бъдат различавани .